Ólympíudraumurinn er úti í þetta skiptið hjá þríþrautarkonunni Guðlaugu Eddu Hannesdóttur sem er meidd á mjöðm. Valur varð í gærkvöldi Íslandsmeistari kvenna í körfubolta.
Valur varð í gærkvöldi Íslandsmeistari kvenna í körfubolta og varði titilinn frá 2019, engir Íslandsmeistarar voru krýndir í fyrra vegna kórónuveirunnar. Þetta eru stelpur sem kunna þetta og þær vissu hvernig ætti að loka leiknum, segir þjálfarinn Ólafur Jónas Sigurðsson.
Valur mætti Haukum í úrslitaeinvíginu og vann 3-0, síðasta leikinn í gærkvöldi á heimavelli með níu stigum 74-65. Landsliðskonan Hildur Björg Kjartansdóttir var stigahæst Valskvenna með átján stig og átta fráköst. Hún kom til liðsins frá KR fyrir tímabilið.
sagði þjálfarinn Ólafur Jónas sem tók við Val fyrir tímabilið. Þetta er hans fyrsti Íslandsmeistaratitill á ferlinum. Þrátt fyrir að sigurinn virðist öruggur 3-0 var mikil spenna í leikjum liðanna sem höfnuðu í fyrsta og öðru sæti deildarinnar. Bjarni Magnússon er þjálfari Hauka.
Ólympíudraumur þríþrautarkonunnar Guðlaugar Eddu Hannesdóttur verður ekki að veruleika í ár. Hún er meidd á mjöðm, á leiðinni í aðgerð og á langt bataferli fyrir höndum. Hún segist í færslu á Instagram vera algjörlega niðurbrotin yfir stöðunni og meiðslin komi á sérstaklega slæmum tíma. Meðferðin sem hún þarf á að halda er ekki í boði hérlendis og er auk þess kostnaðarsöm og hefur Guðlaug Edda þess vegna sett upp söfnunarsíðu sem verður opinberuð fljótlega.
Ólympíudraumurinn er úti í þetta skiptið hjá þríþrautarkonunni Guðlaugu Eddu Hannesdóttur sem er meidd á mjöðm. Valur varð í gærkvöldi Íslandsmeistari kvenna í körfubolta. 